b'\n_START_ARTICLE_\nCan Sureda\n_START_SECTION_\nDescripci\xc3\xb3\n_START_PARAGRAPH_\nConjunt format per la pallissa i la masia. La pallissa es troba a l\'entrada del conjunt. La masia \xc3\xa9s de planta en forma de L (dos cossos de diferent \xc3\xa8poca col\xc2\xb7locat perpendicularment), de planta baixa i d\'un pis. Cobert per teulada a dues vessants amb el carener paral\xc2\xb7lel a la fa\xc3\xa7ana principal. La masia es tanca per uns cossos annexes al costat esquerre, mentre que d\'altres ho fan pel costat oposat. El recinte es clou per una paret amb porta de llinda de pedra planera, amb la seg\xc3\xbcent inscripci\xc3\xb3: "LA\xc3\x91/ HERMENEGILDO 1862 SUREDA". El conjunt, menys la pallissa, forma un pati que d\xc3\xb3na acc\xc3\xa9s a la masia i depend\xc3\xa8ncies annexes. La masia t\xc3\xa9 la composici\xc3\xb3 de les fa\xc3\xa7anes lliures, amb finestres d\'arc conopial i la porta de modillons._NEWLINE_La pallissa \xc3\xa9s un edifici d\'una sola nau de planta rectangular. Teulat de dues aig\xc3\xbces i de teula. Coberta aguantada per cairats perpendiculars a fa\xc3\xa7ana. La configuraci\xc3\xb3 actual de fa\xc3\xa7ana amb un gran arc de punt rod\xc3\xb3 de rajol \xc3\xa9s m\xc3\xa9s tardana. Les parets estan fetes de rierencs vistos.\n_START_SECTION_\nHist\xc3\xb2ria\n_START_PARAGRAPH_\nPer la dataci\xc3\xb3 que figura podria \xc3\xa9sser de 1862.'